SL
3.5.2023
Uradni list Evropske unije
C 156/31
Objava zahtevka za registracijo imena v skladu s členom 50(2), točka (a), Uredbe (EU) št.
1151/2012 Evropskega parlamenta in Sveta o shemah kakovosti kmetijskih proizvodov in živil (2023/C 156/06)
V skladu s členom 51 Uredbe (EU) št.
1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.
ENOTNI DOKUMENT
„Sidra da Madeira“ EU št.: PGI-PT-02641 – 14.10.2020 ZOP ( ) ZGO (X) 1.
Ime „Sidra da Madeira“
2.
Država članica ali tretja država Portugalska
3.
Opis kmetijskega proizvoda ali živila
3.1.
Vrsta proizvoda Skupina 1.8 Ostali proizvodi iz Priloge I k Pogodbi (začimbe itn.)
3.2.
Opis proizvoda, za katerega se uporablja ime iz točke 1 „Sidra da Madeira“ je pijača, ki se pridobiva s fermentacijo naravnega soka, iztisnjenega iz svežega sadja tradicionalnih in drugih sort jablan (Malus domestica Borkh.) ter včasih iz mešanic jabolk in hrušk (Pyrus communis L.), ki se pridelujejo izključno na otoku Madeira.
Proizvaja se v skladu z metodami proizvodnje, ki so na otoku tradicionalne ali pa so značilne zanj.
Je naraven jabolčnik, ki se proizvaja izključno s fermentacijo soka, pridobljenega z rezanjem, mletjem, drobljenjem in stikanjem lokalno pridelanih jabolk ter včasih hrušk, zaradi česar je vsebnost sladkorjev in ogljikovega dioksida v njem zgolj endogenega izvora.
Obstaja tudi v obliki gaziranega naravnega jabolčnika, pri katerem se gaziranost delno ali v celoti pridobi z dodajanjem ogljikovega dioksida.
Na splošno ima naslednje lastnosti: najmanjši delež alkohola, ki znaša 5 % (v vol. % pri 20 oC); vsebnost fermentiranega sladkorja do 15 g/l; najnižjo vsebnost skupnih kislin (jabolčne kisline) od 3 g/l do 10 g/l; najvišjo vsebnost hlapnih kislin (izraženo kot ocetna kislina), ki znaša 1,8 g/l, in najvišjo vsebnost skupnega žveplovega dioksida (izraženo kot SO2), ki je 200 mg/l.
Odvisno od kombinacije vrst in sort uporabljenega sadja je jabolčnik „Sidra da Madeira“ svetlo limonovo do slamnato rumene barve z oranžnimi odtenki, pri čemer je filtrirani jabolčnik bister, nefiltrirani pa vsebuje nekaj usedline.
Ima svežo, pristno aromo, ki razkriva srednje do močno intenziven sadni značaj z izrazitimi notami zelenega jabolka, zrelega jabolka, kutine in/ali agrumov, kar tvori uravnoteženo in prijetno celoto.
(1) UL L 343, 14.12.2012, str.
1.